Αυτή η ταινία περιλαμβάνει σκληρές σκηνές ιατρικού τραύματος.
Συνιστάται η προσοχή των θεατών.
Το όνειρό μου είναι
ΣΕΛΙΝ ΝΤΙΟΝ ΤΡΑΓΟΥΔΙΣΤΡΙΑ
να γίνω διεθνής αστέρας.
Και να μπορώ...
να τραγουδώ όλη μου τη ζωή.
Γεια σας. Τι κάνετε; Είστε έτοιμοι;
Εντάξει. Ξεκινάμε.
Εμείς...
Είναι καλά ο ηχολήπτης;
Κάντε χώρο. Ερχόμαστε!
- Ορίστε. - Γεια.
- Ευχαριστώ. Γεια. - Ο οπερατέρ μου.
Ευχαριστώ, κύριε.
Εντάξει. Πες της πού θα καθίσει.
Εκεί, νομίζω. Ή εκεί.
Πού θέλετε να καθίσω, κύριε σκηνοθέτα;
Εκεί καταλήξαμε, νομίζω.
- Δοκίμασε το άλλο. - Είναι ακόμα πιο φωτεινό.
Ναι, άλλο ένα. Τέλεια.
Θα το σηκώσουμε λίγο πιο πάνω.
Ωραία.
- Έχει μεγάλο ενδιαφέρον αυτό. - Τέλεια.
Λοιπόν, το αγαπημένο σου χρώμα;
Περίμενα μια πιο εύκολη ερώτηση.
Αυτή με δυσκολεύει ιδιαίτερα.
Εμένα είναι το κόκκινο.
Μ' αρέσει αυτό. Της αγάπης.
Μ' αρέσει. Το δικό σου ποιο είναι;
Το κόκκινο.
- Αλήθεια; - Ναι.
Μη λες το ίδιο επειδή είστε δίδυμα.
Όχι, αλήθεια.
Τι τρέχει; Είσαι ερωτευμένος;
Μη μου κρατάτε μυστικά, αγόρια!
- Εντάξει. - Ποια είναι η δεύτερη ερώτηση;
Σε ποιο μέρος θα ήθελες να είσαι τώρα;
Χώρα ή πολιτεία;
Ξέρετε ότι έχω γυρίσει όλο τον κόσμο...
πολλές φορές.
Το πιστεύετε ότι παρότι έχω ταξιδέψει σε όλο τον κόσμο,
δεν έχω δει σχεδόν τίποτα;
Περίεργο δεν είναι;
Κάποιες φορές, αυτό είναι το λεγόμενο "τίμημα".
- Αυτό... -"Στοπ", δηλαδή;
Μιλάω πολύ; Πάει; Τελείωσε η συνέντευξη;
Όταν ήμουνα μικρή Είχα μια κούκλα
Η μόνη κούκλα που είχα ποτέ μου
Τώρα σ' αγαπώ Όπως αγαπούσα την κούκλα εκείνη
Μόνο που τώρα η αγάπη μου έχει μεγαλώσει
Και δυναμώνει με κάθε τρόπο
Κι όλο βαθαίνει, επίτρεψέ μου να πω
Κι όλο ψηλώνει, με τον καιρό
Πόσο σ' αγαπώ δεν ξέρεις
Απ' των ποταμών τα βάθη Ως των βουνών τις κορυφές
ΕΙΜΑΙ Η ΣΕΛΙΝ ΝΤΙΟΝ
Πώς μπορώ να σας βοηθήσω;
Γεια σας. Τι κάνετε;
Θέλω την πυροσβεστική και την ομάδα διάσωσης, παρακαλώ.
Θα τους καλέσω αμέσως.
Εντάξει. Να έρθουν στο δωμάτιο 1001.
- Εντάξει. - Λάθος, 10001.
Σελίν, αν πονάς, κούνα τα δάχτυλά σου.
Πίεσε το χέρι μου, αν πονάς.
Έτοιμοι; Ένα, δύο, τρία.
Έτσι μπράβο. Ωραία.
Είναι καλύτερα στο πλάι;
Όχι; Ναι;
Είχε παρουσιάσει ένα θέμα στο παρελθόν, όπου...
Σοκ επικρατεί στον κόσμο της ψυχαγωγίας σήμερα το πρωί
μετά την αποκάλυψη ότι η Σελίν Ντιόν διαγνώστηκε
με σύνδρομο δύσκαμπτου ατόμου.
Μια πάθηση που επηρεάζει το νευρικό σύστημα.
Είναι πολύ σπάνια.
Κανείς δεν θέλει να αποτελεί σπάνια ιατρική ή επιστημονική περίπτωση.
Σύνδρομο δύσκαμπτου ατόμου...
Δύσκαμπτου ατόμου...
Το σύνδρομο δύσκαμπτου ατόμου, γνωστό και ως "SPS",
επηρεάζει ένα ή δύο άτομα ανά εκατομμύριο του πληθυσμού,
και διπλάσια ποσοστά σε γυναίκες.
Στο σύνδρομο αυτό, όπως λένε οι γιατροί, οι μύες επαναστατούν ενάντια στο σώμα,
προκαλώντας σπασμούς...
Πυροδοτείται από οξεία ευαισθησία σε θόρυβο, άγγιγμα ή συναισθηματικό άγχος.
Η νόσος μπορεί να αποτελέσει μεγάλη πρόκληση...
ΛΑΣ ΒΕΓΚΑΣ, ΝΕΒΑΔΑ
ΕΝΑΝ ΧΡΟΝΟ ΝΩΡΙΤΕΡΑ
Ναι.
Μετά από 27 άλμπουμ, 250 εκατ. δίσκους,
και τραγούδια βραβευμένα με πολλά Grammy και Oscar,
το 2021 η Σελίν Ντιόν ακύρωσε
τις εμφανίσεις της στο Λας Βέγκας.
- Έντι; - Ναι;
Αφιερώνει χρόνο στην αποκατάστασή της και μένει, συνήθως, στο σπίτι.
Αγάπη μου, είναι η σειρά σου να πας στο σχολείο;
Ναι.
Κοίταξέ με.
- Σε λατρεύω. - Κι εγώ.
Ευχαριστώ. Τα έκανες όλα.
Έχεις το μασελάκι μαζί; Θα σε συνοδεύσει η νονά σου.
Εντάξει.
- Σ' αγαπώ. - Κι εγώ.
- Στο καλό, αγάπη μου. - Γεια.
Γεια σου, Τζέσικα.
Γεια.
Με συγχωρείς, γλυκιά μου. Ευχαριστώ για την υπομονή.
Θα πάρω τα μεσημεριανά φάρμακά μου.
Εντάξει. Να προσθέσω δύο παυσίπονα;
- Φυσικά. - Εντάξει.
Τη γερή δόση;
Τη γερή δόση.
- Βαρύ πυροβολικό. - Ευχαριστώ.
- Σ' ευχαριστώ. - Ασφαλώς.
Πρέπει να βρω νερό κάπου.
Αυτές είναι...
πολύ ζεστές.
Τρε ζεστές.
Ωραία.
Για να δούμε.
Ξέρετε, μιλάμε για μια υπόθεση 17 χρόνων.
Είναι...
Ήμουν...
Πριν από 17 χρόνια, ξεκίνησα
να βιώνω κάποιους σπασμούς στη φωνή μου.
Έτσι ξεκίνησε.
- Ελάτε. - Ευχαριστώ.
Παρακαλώ.
Ξύπνησα ένα πρωί, πήρα το πρωινό μου και...
αφού το τελείωσα,
άρχισε να ανεβαίνει η φωνή μου.
Και...
τρόμαξα λίγο.
Γιατί, συνήθως, όταν κουράζονται οι χορδές
από μια συναυλία το προηγούμενο βράδυ, η φωνή πηγαίνει...
μισή οκτάβα κάτω ή μία νότα κάτω, περίπου.
Κατέβαινε λίγο.
Γι' αυτό, με το ζέσταμα μπορούμε να την ανοίξουμε,
όπως την πλαστελίνη.
Έτσι αποκτούμε περισσότερο μπάσο, που είναι καλό,
γιατί χωρίς τις χαμηλές νότες, δεν υπάρχουν ούτε ψηλές.
Αν κάθε νότα μου ήταν μία κλωστή, για παράδειγμα, ελαστική...
προς τα κάτω,
την επόμενη φορά, δοκίμαζα να κάνω...
Και την τρίτη φορά...
Και έσπαγε.
Δεν μπορούσα να την κατεβάσω. Είναι όπως οι μύες.
Τη δεύτερη φορά είναι εδώ, την τρίτη, το ίδιο,
και μετά, πάει.
Το ίδιο με τις ψηλές νότες. Μία ψηλή, δεύτερη ψηλή, τρίτη ψηλή.
Δεν μπορούσα να κάνω δοκιμές ήχου για πολύ. Ούτε και ζέσταμα.
Αλλά αν δεν κάνεις καλό ζέσταμα, για ώρα, μπορεί να τραυματιστείς.
Γι' αυτό φοβόμουν.
Δεν ήξερα τι να κάνω.
Και σήμερα, η διάγνωση, το SPS,
το σύνδρομο άκαμπτου ατόμου.
Είναι στους μυς, στους τένοντες, στα νεύρα.
Δεν φαίνεται κάτι, επειδή δεν είναι κάτι ορατό.
Πόσους δότες περιλαμβάνει το μπουκάλι;
Από 1.000 μέχρι 15.000 διαφορετικούς δότες πλάσματος
για να αντλήσουμε όση ανοσοσφαιρίνη και αντισώματα χρειαζόμαστε.
Πέρυσι, έφτασα στο σημείο να μην μπορώ να περπατήσω.
Έπρεπε να... Είχα τρομερή αστάθεια.
Δυσκολευόμουν να περπατήσω.
Πονούσα πολύ.
Ούτε τη φωνή μου χρησιμοποιώ ακόμα.
Η μουσική...
μου λείπει πολύ.
Όπως και...
ο κόσμος.
Μου λείπει, το καταλαβαίνετε;
Αυτό μου δίνει μεγάλη ενέργεια.
Το δώρο της σόουμπιζ είναι η σκηνή.
Θεωρώ ότι είναι σκέτο ναρκωτικό.
Νομίζω ότι...
όταν νιώθεις πως έχεις ψυχή καλλιτέχνη...
Μία φορά αρτίστα, πάντα αρτίστα.
Δεν ζεις χωρίς αυτό.
Κοίτα με, Μπέαρ.
Είσαι καλά;
Τέλεια. Νιώθω περίφημα.
Σ' αγαπώ.
Μου 'κλεισε το μάτι. Είπε "Κι εγώ σ' αγαπώ".
Δεν είναι δύσκολο να κάνεις συναυλία.
Δύσκολο είναι να την ακυρώσεις.
Αν με δει κάποιος να περνάω καλά για μια στιγμή με την οικογένειά μου...
ενώ έπρεπε να είμαι στη σκηνή, κι εκείνος είχε εισιτήριο για τη βραδιά...
έχει δικαίωμα να έρθει και να μου πει "Για στάσου".
Δεν μπορώ να κάνω ό,τι θέλω.
Δεν μπορώ να βγω έξω. Είμαι εγκλωβισμένη.
Οι ψίθυροι οι πρωινοί
Εραστών σε ύπνο βαθύ
Περνάνε πια σαν αστραπή
Όταν τα μάτια σου κοιτώ
Το σώμα σου βαστώ
Κάθε κίνησή σου να αισθανθώ
Η φωνή σου σαν χάδι τρυφερό
Μια αγάπη που δεν μπορώ να αρνηθώ
Γιατί η γυναίκα σου είμαι εγώ
Κι ο άντρας μου είσαι εσύ
Όποτε στραφείς σ' εμένα
Κάνω οτιδήποτε μπορώ
Πηγαίνουμε σε μέρη
Άγνωστα πολύ για μένα
Μπορεί να φοβάμαι
Μα είμαι έτοιμη να μάθω
Τη δύναμη της αγάπης
Ακούω την καρδιά σου να χτυπά...
Πριν με χτυπήσει ολοκληρωτικά το SPS,
η φωνή μου...
ήταν ο μαέστρος της ζωής μου.
Ήταν... Εκείνη ακολουθούσα.
"Οδήγησέ με εσύ. Θα σ' ακολουθήσω".
Και ήμουν εντάξει μ' αυτό γατί περνούσα υπέροχα.
Όταν η φωνή σου σου δίνει χαρά...
είσαι στα καλύτερά σου.
"Γίνε εσύ αρχηγός".
Εγώ δεν έχω τόσο μεγάλο εγωισμό.
"Αν θες ν' αναλάβεις εσύ, ευχαρίστως".
Δεν με νοιάζει. Εγώ περνάω θαυμάσια εδώ.
Πηγαίνουμε σε μέρη
Άγνωστα πολύ για μένα
Μπορεί να φοβάμαι
Μα είμαι έτοιμη να μάθω
Τη δύναμη της αγάπης
Όταν προσπαθώ να αναπνεύσω,
οι πνεύμονές μου είναι εντάξει.
Αυτό που υπάρχει μπροστά τους, όμως, είναι τόσο άκαμπτο,
λόγω του συνδρόμου που έχω, που είναι...
Είναι σαν να ξέρω...
Αυτό συμβαίνει.
Είναι σαν να ξέρω τι θέλω να κάνω
Κι εσύ μπορείς να μου το δείξεις, ναι
Αυτό συμβαίνει, και μου είναι πολύ δύσκολο
να το ακούω...
και να σας το δείχνω.
Δεν θέλω να το ακούσει ο κόσμος αυτό.
Εμείς θα μείνουμε
Για πάντα έτσι
Είσαι ασφαλής στη δική μου καρδιά
Κι η καρδιά μου θα συνεχίσει να προχωρά
Νομίζω ότι ήμουν πολύ καλή.
Νομίζω ότι κατάφερα κάποια σπουδαία πράγματα.
Αλλά υπήρχαν στιγμές που...
έπρεπε να πάω στο στούντιο, και ήξερα ότι ήθελαν τη Σελίν Ντιόν.
Ποια είναι η Σελίν Ντιόν;
Η Σελίν Ντιόν είναι εκείνη που τραγούδησε...
Ολομόναχη πια...
Έπιασε την πιο ψηλή νότα όλων των εποχών, και τα λοιπά...
Είναι η καλύτερη.
- Σας ευχαριστώ. - Παρακαλώ.
Νιώθω σαν τον Λιμπεράτσε.
Για να δούμε.
Στ' αριστερά σας, και στα δεξιά σας.
Είναι αποθήκη.
Μπορεί να σε κάνει να σαστίσεις.
Αλλά όταν πηγαίνω εκεί, βλέπω τη ζωή μου,
και λατρεύω κάθε κομμάτι της.
Το μοναδικό φόρεμά μου... με φουστάκι.
Ελάτε πιο κοντά.
Αυτό είναι ένα πολύ παλιό Dior, αν θυμάμαι καλά.
Θ' ανοίξω αυτό εδώ.
Ναι, Dior είναι.
Ξέρω τι μου γίνεται.
Όταν ένα κορίτσι αγαπάει τα παπούτσια του,
βρίσκει πάντα τρόπο να τα φοράει.
Έχω φορέσει παπούτσια, φίλε μου, που τα δάχτυλά μου ήταν έτσι,
επειδή δεν ήταν στο νούμερό μου.
Όποτε πήγαινα σε ένα μαγαζί και διάλεγα παπούτσια,
μου έλεγαν "Τι νούμερο φοράτε;"
"Δεν καταλάβατε καλά. Σε τι νούμερο το έχετε;", ρωτούσα.
"Θα βρω τρόπο να μου χωρέσουν. Θα τα περπατήσω.
"Εγώ τα φοράω, δεν με φοράνε αυτά".
Έχω φορέσει παπούτσια που τα πόδια μου ήταν έτσι
ή άλλοτε έτσι, για να μη μου φύγουν.
Αν είναι από 36 μέχρι 41, τα θέλω.
Τα λατρεύω. Για πάμε.
BILLBOARD 2017 ΜΟΥΣΙΚΑ ΒΡΑΒΕΙΑ
Έβαλα το φόρεμά μου σε μια εκδήλωση,
και μετά τι;
Ένα ρούχο σαν αυτό ή εκείνο, ή ένα φόρεμα σαν το άλλο,
είναι δύσκολο να φορεθούν ξανά επειδή είχαν κάνει μεγάλη αίσθηση.
Πολύ, πολύ, πολύ παλιά,
οι γυναίκες είχαν ένα καπέλο,
ένα ζευγάρι γάντια, δύο φορέματα,
ένα μαύρο ζευγάρι παπούτσια, και...
Ήταν κλασικά.
Αβίαστα και σικάτα.
Το σηκώνει η τσέπη μου Ένα εισιτήριο με το Τσατανούγκα Τσου Τσου
Όσα χρειάζομαι τα έχω Αν και ακριβά, αντέχω
Για να φορέσω αυτό το παντελόνι
έπρεπε να έχω κι ένα πουκάμισο,
και θέλαμε το πουκάμισο να έχει γιακά και λευκές μανσέτες.
Το έφτιαξαν στα μέτρα μου.
Θα σας το δείξω.
Προφανώς, ο γιακάς είναι εδώ.
Είναι αμάνικο, για να πιάνει λιγότερο χώρο μέσα από τα μανίκια του σακακιού,
για να μη λέω
"Έχω ιδρώσει. Δεν μπαίνει".
Είναι πιο δροσερό, γι' αυτό κράτησα τον γιακά,
το σακάκι μου,
αλλά πού είναι οι μανσέτες;
Εδώ είναι οι μανσέτες.
Και τώρα που σας το έδειξα...
μπορείτε να δείτε τις σούστες εδώ.
Μία, δύο σούστες.
Για να φαίνεται το λευκό,
επειδή ήταν σικάτο, καθαρό και κομψό.
Αλλά εδώ, δεν είχα πια το πρόσθετο ύφασμα με το οποίο δεν θα μπορούσα να κουνηθώ.
Κι όποτε θα έκανα έτσι, θα έβγαινε και μετά δεν θα...
Αλλά αυτό χρειάστηκε τη σκέψη πολλών ανθρώπων,
τον χρόνο και τον κόπο τους για να μπορέσουν να βρουν τη λύση.
Μπαίνει, και βγαίνει,
έχει μεγάλο φερμουάρ αντί για αόρατο...
Και διπλώνει, έχει σκρατς, αλλά δεν φαίνεται τίποτα.
Απολύτως τίποτα.
Αυτή είναι η μαγεία της σόουμπιζ, αλλά, αν μου επιτρέπετε...
νομίζω ότι βάλαμε και τη δική μας δόση μαγείας.
Η μπάντα μου, οι τραγουδιστές μου, θέλω να νιώθουν και να δείχνουν ωραίοι όλοι.
Να τους αρέσει ο εαυτός τους.
Όταν σ' αρέσει ο εαυτός σου, περπατάς καλύτερα, αποδίδεις καλύτερα.
Κρατάς το μουσικό σου όργανο με περηφάνια.
Στην κιθάρα,
σας παρουσιάζω τον Αντρέ Κουτού.
Μεγαλώσαμε μαζί, δημιουργήσαμε, περπατήσαμε,
διορθώσαμε, ονειρευτήκαμε και...
ταξιδέψαμε μαζί,
εξελιχθήκαμε μαζί, δεθήκαμε μαζί.
Γιατί, στην τελική, το μόνο που θέλαμε
είναι να βγάλουμε όλοι τον καλύτερο εαυτό μας.
Επειδή αγαπούσαμε τη μουσική,
σεβόμασταν ο ένας τον άλλον, γίναμε οικογένεια,
κι εγώ έγινα...
αυτή που είμαι χάρη σ' αυτούς τους ανθρώπους.
Αν θες να πας γρήγορα, προχώρα μόνος.
Αν θες να πας μακριά, προχώρα με άλλους.
Θεέ μου.
Αυτό είναι ανάποδα, αλλά είναι ζωγραφιά του Ρενέ-Σαρλ.
Ζωγράφιζε στο καμαρίνι μου κι εγώ έπαιρνα δύναμη.
Ακόμα παίρνω δύναμη απ' αυτά τα υπέροχα σουβενίρ.
...ξέχνα το αυτό.
Θα το πάρω στο δωμάτιο.
- Φεύγουμε... - Έχει παγωνιά έξω.
Πολύ κρύο.
Έχεις επιλογές.
Έχω επιλογές, μα ούτε ένα ζευγάρι με χαμηλό τακούνι.
Να θυμηθώ ν' αγοράσω.
Μπορεί να βάλω αυτά.
- Ποια; - Δείξε μας.
- Για να δω. - Όχι γι' απόψε.
Να πάρει, κανένα δεν κάνει.
Τι έχεις εκεί;
Είναι όλα στο αμάξι.
Είναι όλα στο αμάξι, αλλά...
παντόφλες θα βάλω στο νοσοκομείο;
- Θα έχει παπαράτσι. - Βάλε αυτά που είναι κλειστά μπροστά.
Πάω να δω.
Θα πάρω κι αυτό.
Πακετάρω λες και...
ετοιμάζομαι για εξόρμηση το σαββατοκύριακο. Όλα τα φανταχτερά.
ΓΕΝΝΗΣΕ Η ΝΤΙΟΝ
Ωραίο δεν είναι;
Έλα.
Μετά από τόσα όνειρα, ένιωσα ότι γνώρισα τη ζωή για πρώτη φορά.
Είμαι 20 χρόνια στη σόουμπιζ κι έχω δώσει όλο μου το είναι.
Έχω δώσει τη ζωή μου, αλλά δεν την έζησα πραγματικά.
Σ' αγαπώ, καρδιά μου. Σ' αγαπώ.
Δεν ξέρει τίποτα από μπέιζμπολ.
Δεν ξέρει από μπέιζμπολ;
Κοίτα, δεν θα πιάσει την μπάλα.
Όταν ήταν πολύ μικρά τα παιδιά μου...
προσπαθούσα να φυλάω όσα μπορούσα από εκείνες τις στιγμές.
Τα πρώτα τους παιχνίδια, την πρώτη σαλιάρα του Ρενέ-Σαρλ, την αντίκα για τα παιδιά.
Τα παιχνίδια και τα σουβενίρ.
ΕΝΤΙ, ΝΕΛΣΟΝ ΚΑΙ ΡΕΝΕ-ΣΑΡΛ ΣΤΟ CEASARS PALACE
Κάθε κομμάτι, το θυμάμαι και το ξέρω.
ΔΙΔΥΜΑ ΠΟΛΥ ΜΙΚΡΑ
Και... το λατρεύω.
Ήταν σημαντικά, παραμένουν σημαντικά,
και θα ζουν για πάντα.
Πρέπει να μου άρεσαν αυτά, γιατί έχω τέσσερα.
Ναι, τώρα δυσκολεύομαι λίγο να περπατήσω.
TONIGHT SHOW ΤΡΟΧΟΣ ΜΟΥΣΙΚΩΝ ΜΙΜΗΣΕΩΝ
- Θα το πατήσω εγώ. - Το πατάς για μένα τώρα;
- Ναι. - Ευχαριστώ.
ΣΥΣΤΗΜΑ ΜΟΥΣΙΚΩΝ ΜΙΜΗΣΕΩΝ
Τι;
-"Sia..." - Να 'σαι καλά.
Μπορείς να τη μιμηθείς;
Ναι. Hush Little Baby.
- Λέει "Θα σου πάρω διαμαντάκι..." - Εντάξει.
Εντάξει.
Δεν ξέρω γιατί σηκώνομαι για να τραγουδήσω.
Ναι, το 'χεις.
Θέλεις περούκα; Μακάρι να είχα μία.
Μήπως σου βρίσκεται ένα αμπαζούρ;
- Έχω ένα βαλσαμωμένο ζώο. - Το θέλω.
Σώπα, μωρό μου, κουβέντα μην πεις
Η μαμά θα σου πάρει αηδόνι, θα δεις
Κι αν το αηδόνι δεν τραγουδήσει
Εγώ διαμαντένιο δαχτυλίδι θα σου πάρω
Διαμαντένιο δαχτυλίδι
Εγώ...
Σαν να μην υπάρχει αύριο
Σαν να μην υπάρχει αύριο...
Sia! Θεέ μου, Sia!
Sia, εδώ είμαι! Sia! Από εδώ, Sia!
- Εδώ είμαι, Sia! Γεια! - Γεια. Συγγνώμη.
- Φανταστικό. Όνειρο ήταν αυτό. - Ευχαριστώ και πάλι.
Ορίστε, γλυκιά μου.
Καλή όρεξη.
Μπράβο, κορίτσι μου.
Ο Μπάρινγκτον είναι ο μπάτλερ μας, που κόλλησε COVID πριν από δυο μέρες,
και θα του στείλουμε ένα βίντεο
ΕΝΤΙ ΑΝΖΕΛΙΛ - ΝΕΛΣΟΝ ΑΝΖΕΛΙΛ
να του πούμε να μην ανησυχεί και τέτοια.
- Όλο αυτό το χνούδι... - Δύσκολα ζωγραφίζεις πάνω εδώ.
- Χάλια βγαίνει. - Εννοείται.
- Είναι πολύ δύσκολο. - Τι ζωγραφίζεις;
Μια καρδιά;
Μια καρδιά με χαμογελαστή φατσούλα.
Ένα πόδι ο καθένας. Τέλειο.
Μ' αρέσει. Εντάξει.
Φροντίστε να βλέπουμε τη σαγιονάρα. Εντάξει;
Σταμάτα να το μαδάς.
- Θα σε βάλω να σκουπίσεις. - Συγγνώμη.
- Άσε τις συγγνώμες. Απλώς μην το κάνεις. - Λίγο ήταν.
Θυμάστε το τραγούδι;
"Μην ανησυχείτε για τίποτα γιατί...
"Όλα θα πάνε καλά".
Εντάξει;
Πάτα το και πάρε την ίδια θέση μετά.
Έτοιμοι;
Πάμε.
Μην ανησυχείτε για τίποτα
Γιατί όλα θα πάνε καλά
Κάσι, κύριε Μπάρινγκτον,
- σας αγαπάμε πάρα πολύ. - Σας αγαπάμε.
Δεν θέλουμε να ανησυχείτε για τίποτα, εντάξει;
Ευχαριστούμε. Λυπόμαστε που πρέπει να ξεκουραστείτε, αλλά...
Δεν λυπόμαστε γι' αυτό, δηλαδή,
χαιρόμαστε που θα ξεκουραστείτε,
αλλά πάρτε τον χρόνο σας. Θα περάσει πιο γρήγορα.
Σας αγαπάμε και μας λείπετε.
- Γεια σας! - Γεια σας!
Γεια!
Φιλί, φιλί! Μπουμ! Φιλί, φιλί, σάκα-λάκα, μπουμ, μπουμ!
Σάκα-λάκα... Έλα, Έντι. Ναι!
Κάποιοι, ρε φίλε Σε χτυπούν και την κάνουν, ναι
Κάποιοι, ρε φίλε Σε χτυπούν και την κάνουν
Κάποιοι, ρε φίλε Σε χτυπούν και την κάνουν, ναι
Πάμε, ρόδα είναι και γυρίζει
Πες της τα στα ίσια Αντέχει την αλήθεια
Μην την κοροϊδεύεις Άλλο πια μην την μπερδεύεις
Όλοι προτιμούν να μένουν μόνοι Παρά να 'ναι εξαπατημένοι
Μη νομίζεις πως το μέσα της πληγώνεις
Θέλει απλώς να μάθει Αν ισχύουν όσα δηλώνεις
Τον νου σου μόνο να 'χεις Τίνος καρδιά ματώνεις
Ναι
Θα το πληρώσεις
Για ό,τι κακό κάνεις Στη γυναίκα σου
Φέρσου της σαν κυρία
Όσο καλή κι αν είναι μια γυναίκα αγριεύει Αν δεν της φερθείς σαν κυρία
Πάμε, ρόδα είναι και γυρίζει
Πάμε
Φέρσου της σαν κυρία...
Τι κάνετε, παιδιά;
Απάντησε ο Μπάρινγκτον.
Αλήθεια;
Είπε "Ευχαριστώ πολύ. Μου λείπετε. Σας αγαπώ όλους".
Μου άνοιξες τα μάτια Μου έμαθες παιχνίδια
Πες μου τι θες Πάντα θα σ' αγαπώ
Έχω τόση αγάπη
Για σένα
Εσύ, Σελίν, είσαι από μια πολύ μεγάλη οικογένεια.
Όχι, απλώς έχω 13 αδέρφια.
- Μην κλείσετε τα μάτια σας. - Ναι.
- Κρατήστε τα ανοιχτά. - Εντάξει.
Ντενίζ, Κλεμάν, Κλοντέτ, Λιέτ, Μισέλ,
Λουίζ, Ζακ, Ντανιέλ, Λίντα, Ζισλέν, Πολ, Πολίν...
Τη Μανόν την είπα; Μανόν και Σελίν, 14.
Μεγαλώσαμε σε μια μικρή πόλη που λέγεται Σαρλεμάν,
και είναι στην επαρχία του Κεμπέκ.
Έχει κρύο, χιόνια,
αλλά υπέροχη ατμόσφαιρα, μπόλικη μουσική, πολλά δώρα,
άφθονη αγάπη και περίσσια ευτυχία.
Εμπρός, ας τραγουδήσουμε Σαν οικογένεια όλοι μαζί
Η μητέρα μου ήταν πολύ δυνατός άνθρωπος.
Ήταν μουσικός.
Μέσω της μουσικής γνώρισε τον πατέρα μου.
Οι γονείς μου άφησαν τα όνειρά τους στην άκρη για χάρη μας.
Ο μπαμπάς μου δούλευε, η μαμά μου τα συντόνιζε όλα.
Αλλά κάποιες φορές, δεν έμενε τίποτα μέσα στο ψυγείο.
Δεν μας είπε ποτέ "Δεν έχουμε τίποτα να φάμε απόψε".
Ξεκινούσε να πλάθει ζύμη.
Είχαμε και καρότα.
Δεν έλεγε τίποτα.
Έβαζε τα δικά της παντζάρια και λίγη σπιτική κέτσαπ στο τραπέζι,
και όλα τα καρυκεύματα
και ό,τι μπορούσε να βάλει στο τραπέζι,
και μερικές υπέροχες ζεστές πίτες.
Και έλεγε ότι προσευχόταν πρώτα.
Προσευχόταν να μην ακούσει "Μαμά, τι είναι αυτό;"
Μόλις έτρωγε κάποιος μία μπουκιά,
έλεγε "Μαμά, τι είναι αυτό; Είναι υπέροχο".
Ήταν καροτόπιτες.
Η πιο δυνατή ψυχή είσαι εσύ
Η μαμά είναι υπερηρωίδα.
Το φως μου στο σκοτάδι εσύ
Το μέρος που αποκαλώ σπίτι
Εισπράτταμε μόνο αγάπη, φροντίδα, προσοχή, μουσική.
Αυτά έχω μέσα μου.
Είναι τα σπουδαιότερα θεμέλιά μου.
Δεν θυμάμαι να τραγουδούσα για τον εαυτό μου πολύ.
Θυμάμαι ότι ήμουν πέντε, καθόμουν στο τραπέζι της κουζίνας
και τραγουδούσα για το κοινό μου, που ήταν η οικογένειά μου.
Αυτό ήταν καταπληκτικό.
Υπήρχε η λάμπα
που ήταν σαν ν' άγγιζα το φως και τ' αστέρια...
πάνω από το τραπέζι της κουζίνας,
κι εγώ έκανα ότι ήμουν στη σκηνή,
κι έδινα παράσταση με το μικρό μου μεσοφόρι...
Ό,τι είχα, δηλαδή. Ούτε που ξέρω τι φορούσα.
Μετά, παντρεύτηκε ο αδερφός μου και...
ήμουν πέντε ετών, είπα μερικά τραγούδια,
και η μαμά μου μου είπε,
ότι αν ξέφευγε έστω και μία νότα από τον κιθαρίστα,
γύριζα το κεφάλι μου.
Δεν ήξερα πώς να το διαχειριστώ.
Και η μαμά μού είπε "Όταν κάνει κάποιος ένα λάθος,
"μην κάνεις έτσι. Κάνε σαν να μην έγινε τίποτα".
Απλώς συνέχισε, πήγαινε παρακάτω...
Αυτές οι στιγμές θα ζουν για πάντα.
Για μένα, για την οικογένειά μου.
Ο άνθρωπος που είμαι σήμερα δεν ήταν κάποια επινόησή μου.
Δεν ήταν κάτι που δημιούργησα.
Έτσι είμαι.
Η ερμηνεία είναι που μετράει.
Όχι το τραγούδι.
Η ερμηνεία είναι πολύ πιο σημαντική απ' το τραγούδι.
Αυτό ήταν το ξεκίνημά μου, νομίζω.
Να το πούμε αρχή ή απλώς την ευλογία του "Μπορείς να το κάνεις";
Αυτό ρωτάω μοναχά
Βγαίνει απ' τις στάχτες τόση ομορφιά;
Σελίν!
Αυτό ήταν καταπληκτικό!
Η πιο ωραία ερμηνεία που έχω δει στη ζωή μου.
Σ' ευχαριστώ πολύ. Να 'σαι καλά.
Όχι, εγώ σ' ευχαριστώ.
Πρέπει να το ξανακάνουμε.
Εντάξει. Γιατί;
Παραείναι τέλειο.
Το Deadpool 2 γυρίζουμε, όχι τον Τιτανικό, εντάξει;
Εσύ το έφτασες στο 11.
Πρέπει να το πας στο 5 ή 5,5, το πολύ. Δεν θέλει τόσο πάθος.
Άκουσέ με, αυτό είναι μόνο για 11άρι. Γι' αυτό πάρε δρόμο, Σπάιντερμαν!
Εντάξει.
Το ροζ μπουκάλι... μπαίνει στο μπλε δοχείο ή στο λευκό κουτί.
Γεια!
Μα τι καλό κορίτσι που είσαι.
Καλό, έτσι;
Να ξέρεις, ούτε τα παιδιά μου δεν έχουν υπάρξει ποτέ τόσο καλά.
Άλλη μία φορά. Έτσι μπράβο. Είναι πολύ σημαντικό να νιώσεις καλύτερα.
Αυτό ήταν, μικρό μου.
Έτσι μπράβο. Η μανούλα θα τακτοποιήσει τον χαμό όταν επιστρέψει. Πάω τώρα.
Πρέπει να πάω να δω τον γιο μου. Δύο λεπτά. Δεν τον είδα.
Εντάξει. Ήθελα απλώς να σε δω πριν φύγω, εντάξει;
Πρέπει να φύγω σήμερα για...
Ξέρεις την ταινία που έκανα;
Πρέπει να κάνω τη γαλλική εκδοχή της αγγλικής ταινίας που έκανα,
γι' αυτό θα είναι πρωτόγνωρο.
Κι έχω βρώμη. Θεέ μου.
Σου πάει αυτό το μπλουζάκι.
Σ' αρέσει;
Είσαι τυπάκι.
Ευχαριστώ.
Πρέπει να φύγω.
Τι λέει, αρχηγέ;
Τι κάνεις, αφεντικό; Χαίρομαι που σε βλέπω.
Κι εγώ. Παρομοίως.
Ευχαριστώ.
Εντάξει.
Συμμαζέψου.
Κάνε μια προσπάθεια, επιτέλους. Με τη Σελίν Ντιόν είσαι.
- Ναι; - Μίρα Ρέι;
Γεια. Είμαι η Σελίν Ντιόν.
Σίγουρα. Κι εγώ η Μαράια Κάρεϊ.
Μην το κλείσεις
Η αγάπη βρίσκει όσους πιστεύουν
Κι αυτή είμαι όντως εγώ
Κι όμως.
Μην το κλείσεις
Η αγάπη βρίσκει όσους πιστεύουν
Και ναι. Και ναι. Εντάξει. Και ναι. Τέλεια.
Μην το κλείσεις
Η αγάπη βρίσκει όσους πιστεύουν
Κι αυτή είμαι όντως εγώ
Έτσι είναι, τ' ορκίζομαι.
Πιο γρήγορα. "Έτσι είναι, τ' ορκίζομαι". Είναι λίγο πιο...
- Έτσι είναι, τ' ορκίζομαι. - Ναι.
Μην το κλείσεις
Η αγάπη βρίσκει όσους πιστεύουν
Κι αυτή είμαι όντως εγώ
- Έτσι είναι, τ' ορκίζομαι. - Τέλειο. Ήταν τέλειο.
- Ήταν τέλειο. - Αφού ήταν τέλειο, πάμε παρακάτω.
Σελίν, πες μου αν είσαι ικανοποιημένη.
- Εντάξει; - Εντάξει...
- Αν σ' αρέσει αυτό που ακούς. - Ναι.
Λοιπόν, πάμε στο επόμενο κομμάτι.
Κυρία Ντιόν; Έχει περάσει μία δεκαετία από την περιοδεία σας στις ΗΠΑ.
Από περιέργεια, γιατί τώρα;
Για πέντε χρόνια, ήταν δύσκολα,
μεγάλωνα τα παιδιά μου μετά τον χαμό του πατέρα τους,
του έρωτα της ζωής μου, του συζύγου μου Ρενέ.
Εντάξει, ας το δοκιμάσουμε.
Τα τελευταία πέντε χρόνια ήταν δύσκολα.
Φρόντιζα τα παιδιά μου μετά τον θάνατο του πατέρα τους,
του έρωτα της ζωής μου, του συζύγου μου Ρενέ.
Τα λέμε αύριο.
Όταν ήμουν νέα
Ανάγκη δεν είχα κανέναν
Ο έρωτας ήταν διασκέδαση απλά
Πάνε τώρα αυτά
Ολομόναχη
Δεν θέλω να είμαι
Ολομόναχη
Άλλο πια
Ολομόναχη
Μπέαρ;
Αυτό ήταν δώρο του συζύγου μου.
Ήταν της Μαρίας Κάλλας.
Είναι μία από τις σπουδαιότερες τραγουδίστριες της όπερας στον κόσμο.
Ελπίζω να μου δώσει...
λίγη δύναμη.
Θα το κάνει, νομίζω.
Θα το κάνει.
Έχω τη μουσική
Μέσα μου!
Χρειάζομαι το όργανό μου.
Και το όργανό μου...
δεν δούλευε,
γι' αυτό αυξήσαμε τα φάρμακα.
Αν σε έχανα, λες να έκλαιγα;
Πόσο σ' αγαπώ, μωρό μου...
Τα φάρμακα έχουν συγκεκριμένη διάρκεια.
Κι όταν σε πιάσει η αδρεναλίνη, όταν ακούς το κοινό να λέει
"Σελίν! Σελίν! Σελίν!"
Είκοσι λεπτά αργότερα, έχει φύγει.
Από το καμαρίνι μου, στα παρασκήνια, ευχόμουν καλή επιτυχία σε όλους,
το κοινό έκανε σαν τρελό.
Η αδρεναλίνη μου, οι παλμοί μου, η πίεσή μου.
Έλεγα "Το όνειρο θα γίνει πραγματικότητα ξανά για μένα απόψε.
"Το λατρεύω".
Εκείνη τη στιγμή ένιωσα έναν σπασμό και έσπασε η φωνή μου.
Είχε περάσει η επίδραση των φαρμάκων. Αυτό ήταν.
Η Σελίν Ντιόν!
Μιλάμε για 80 με 90 μιλιγκράμ ηρεμιστικών Βάλιουμ τη μέρα.
Κι αυτό ήταν μόνο το ένα φάρμακο.
Δεν θέλω ν' ακουστώ υπερβολική, αλλά μπορεί και να πέθαινα.
Κοίτα, Σελίν.
Είναι πολύ όμορφο. Εντυπωσιακό.
Είναι πελώριο!
Ο ΜΠΡΟΥΝΟ ΚΟΚΑΤΡΙΞ ΠΑΡΟΥΣΙΑΖΕΙ ΜΑΖΙ ΜΕ ΤΟΝ ΖΑΚ ΜΑΡΟΥΑΝΙ
ΦΙΛΙΠ ΛΑΒΙΛ - DIETO LES BLACKWITS ΣΕΛΙΝ ΝΤΙΟΝ
Έπαιρνα εκείνα τα φάρμακα επειδή έπρεπε να περπατήσω.
Έπρεπε να μπορώ να καταπίνω.
Χρειαζόμουν φάρμακα για να λειτουργώ.
Άλλο ένα χάπι, άλλα δύο χάπια, άλλα πέντε χάπια.
Πολλά χάπια.
Το σόου πρέπει να συνεχιστεί.
Όταν χρειάστηκε να ακυρώσω συναυλίες...
έπρεπε να πούμε στον κόσμο το γιατί και...
Λέγαμε ψέματα.
Δεν αντέχω άλλα ψέματα.
Από ιγμορίτιδες σε ωτίτιδες και...
ό,τι άλλο υπήρχε.
Κάποιες φορές, έστρεφα το μικρόφωνό μου προς τον κόσμο,
και τους έβαζα να τραγουδούν.
Υπήρχαν φορές που τους ξεγελούσα
και χτυπούσα το μικρόφωνο λες και έφταιγε αυτό.
Έκανα ό,τι μου είχε πει η μαμά μου.
Δεν πτοήθηκα.
Και υπήρχαν φορές που έπρεπε να διακόψουμε τη συναυλία.
Για γρήγορη αλλαγή.
Και δεν έβγαινα ποτέ μετά.
Το ψέμα με βαραίνει πολύ πια.
Θα το σπρώξω λίγο.
Θέλω λίγο πιο ανοιχτό πλάνο. Θα το φτιάξουμε μετά. Έξω είσαι ακόμα.
Θέλω να ρίξω μια ματιά σε όλες τις γωνίες.
Όταν είναι έτοιμη, ξεκινάω.
- Είμαι έτοιμη. - Εντάξει.
Όποτε θέλετε εσείς.
Γεια σας.
Λυπάμαι που άργησα τόσο πολύ να έρθω σ' επαφή μαζί σας.
Μου λείπετε πάρα πολύ
κι ανυπομονώ να βρεθώ στη σκηνή και να σας μιλώ αυτοπροσώπως.
Όπως γνωρίζετε, ήμουν πάντα ανοιχτό βιβλίο.
Και δεν ήμουν έτοιμη να πω τίποτα νωρίτερα...
αλλά τώρα είμαι.
Πρόσφατα,
διαγνώστηκα με μια πολύ σπάνια νευρολογική διαταραχή
που λέγεται "σύνδρομο δύσκαμπτου ατόμου",
κι απαντάται σε μία περίπτωση ανά εκατομμύριο του πληθυσμού.
Δουλεύω σκληρά με τον αθλητίατρό μου καθημερινά
για να ξαναβρώ τη δύναμή μου και την ικανότητα να τραγουδώ.
Αλλά οφείλω να παραδεχτώ...
ότι έχω ζοριστεί.
Το μόνο που ξέρω να κάνω...
είναι να τραγουδώ.
Αυτό κάνω όλη μου τη ζωή.
Κι αυτό αγαπώ να κάνω πιο πολύ απ' όλα.
Μου λείπει πάρα πολύ.
Να είμαι στη σκηνή, να ερμηνεύω για εσάς.
Πάντα δίνω το 100% στις συναυλίες μου.
Αλλά η κατάστασή μου δεν μου επιτρέπει να σας το δώσω αυτό τώρα.
Για να μπορέσω να είμαι κοντά σας πάλι,
δεν έχω επιλογή...
παρά να αφοσιωθώ στην υγεία μου στην παρούσα φάση,
κι ελπίζω ότι είμαι στον δρόμο της ανάρρωσης πια.
Να προσέχετε.
Να είστε καλά.
Σας αγαπώ πολύ.
Κι ελπίζω πραγματικά να σας ξαναδώ πολύ σύντομα.
Ευχαριστώ.
Έχουμε...
Έχουμε αυτό που χρειαζόμαστε;
Ναι.
Ένιωσες περισσότερο πόνο ή κάτι άλλο από αυτά που έκανα;
- Σ' αυτήν την περιοχή; - Όχι.
- Ωραία, αυτό είναι το καλό σημείο. - Ωραία.
Τέλεια. Σήμερα θα δουλέψουμε τα πόδια.
Εντάξει. Θες να βάλω κρέμα;
Όχι, θα το κάνω εγώ.
- Ναι. - Δεν...
Μην ανησυχείς. Δεν έχεις κάνει πεντικιούρ, ξέρω.
Κανένα πρόβλημα.
Όλα καλά.
Δεν είχα χρόνο.
Δεν πειράζει.
Τι κάνεις;
Όχι, μην το κάνεις αυτό!
- Όχι; - Όχι, γιατί θα το δουλέψω απλώς.
Χρησιμοποιείς εκείνη την κρέμα;
- Όχι τελευταία. - Το βλέπω.
Πάψε! Κάνε μου τη χάρη.
ΤΕΡΙΛ ΛΟΜΠΟ ΑΘΛΗΤΙΑΤΡΟΣ
Κάνε μου τη χάρη Κάνε μου τη χάρη
Κόψε μου ένα κομμάτι από...
Να 'σαι καλά.
Με το μαλακό τη φτέρνα.
Συγγνώμη.
Θέλω να γίνω καλά.
Είσαι καλά.
Όχι, δεν είμαι.
Σκέψου πού ήσουν πριν από δυόμισι μήνες.
Σκέψου πού ήσουν τον Νοέμβριο.
Δεν θέλω να το σκέφτομαι αυτό.
Ακριβώς.
Θέλω αυτήν την κίνηση.
Εντάξει.
Έτσι μπράβο. Καλύτερα. Ωραία.
Καλύτερα ή ωραία;
- Καλύτερα. - Όχι.
Τι μπορώ να κάνω για να γίνει...
Αυτό το πόδι να έρθει λίγο πιο μέσα.
Εδώ.
Ακριβώς κάτω απ' τους γοφούς.
Η σκληρή δουλειά δεν είναι πρόβλημα για μένα.
Η Ζόρα χαμογελάει
Ναι, ναι, ναι
Η Ζόρα χαμογελάει
Η Ζόρα χαμογελάει για εκείνη
Η Ζόρα χαμογελάει που είναι εκεί
Την περίοδο της ζωής μου
που είχα τον έλεγχο όσων λατρεύω να κάνω,
ηχογραφούσα τρία τραγούδια κάθε βράδυ.
Που ξέχασαν ακόμα και να χαμογελούν...
Μου έλεγαν "Η φωνή σου έχει αρχίσει κι αλλάζει".
Κι απαντούσα "Καλώς, αφού αρχίζει κι αλλάζει,
"θέλω να πω αυτό το τραγούδι τώρα.
"Γιατί αυτό το τραγούδι χρειάζεται...
"Πρέπει ν' ακούσω τη δυσκολία
"ή την απογοήτευση".
Τους αγίους φοβάμαι
Το καλό και το κακό
Τον κόσμο και τους νόμους του φοβάμαι
Όταν όλα με τρομάζουν Όταν όλα ξεθωριάζουν...
Παρ' όλο που θέλω να δουλέψω σκληρά και να τα καταφέρω...
πρέπει ν' ακούσω, όχι μόνο το σώμα μου, αλλά κι αυτούς που ξέρω ότι το προσέχουν.
Πρέπει να πιστεύεις στους συνεργάτες σου.
Και μέχρι στιγμής, όλα καλά.
Έχεις δει το επεισόδιο από τα Φιλαράκια με τη Φοίβη;
Που κάνει...
Και το θέλει, δηλαδή... Τραγουδάει στην καφετέρια.
Κι όταν το κάνει, είναι τραγική.
Κι όταν αρρωσταίνει, της αρέσει τόσο η φωνή της
που θέλει να είναι άρρωστη συνέχεια.
Επειδή της αρέσει η βραχνάδα στη φωνή της.
Να σου πω κάτι;
- Τη λατρεύω. Δεν την ξέρω. - Εντάξει.
Και είναι τέλειο. Ξέρεις γιατί;
- Γιατί πάντα ζηλεύω αυτούς που καπνίζουν. - Ναι.
- Εντάξει. - Και πίνουν, διασκεδάζουν,
και δεν κοιμούνται.
- Είναι φοβεροί. - Ναι.
- Φοβεροί τύποι. - Εντάξει.
Και μετά, ξαφνικά...
- Ροκάρουν. - Κι αρχίζουν τα...
Κι ο κόσμος κάνει...
Ενώ εγώ...
Θέλω να γίνω σαν αυτούς.
- Να ροκάρεις; - Δηλαδή,
- πάνε στα μπαρ και περνάνε καλά. - Κάνουν ό,τι θέλουν.
Αυτοί πίνουν ποτά, ενώ εγώ πίνω νερό
και κοιμάμαι 12 ώρες.
Όταν ήμουν νέος
Πολύ νεότερος από τώρα
Δεν χρειαζόμουν από κανέναν
Βοήθεια καμιά...
Κοίτα τον ιδρώτα.
Δεν είμαι σίγουρος για μένα
Άλλαξα γνώμη, το κατάλαβα πια...
Κρουστά.
Βοήθα με...
Αν μπορείς, δεν νιώθω καλά
Ναι, δεν νιώθω καλά
Και εκτιμώ που είσαι κοντά...
Το γρέζι του είναι τόσο φυσικό. Έχει αυτό το...
Πόσο το αγαπώ αυτό.
Μπορείς, σε παρακαλώ, να με βοηθήσεις;
Βλέπεις; Αυτό το φως το θέλω.
Θέλω τον ντράμερ... Αυτό θέλω.
Με τόσους πολλούς τρόπους
Η ανεξαρτησία μου έγινε Ανάμνηση μες στην ομίχλη...
Τα πλήκτρα...
ΝΤΕΪΒ ΠΛΑΤΕΛ - ΝΤΕΝΙΣ ΣΑΒΑΤΖ ΜΑΝΑΤΖΕΡ
Αμάνικο πουκάμισο... Δηλαδή, κάποια στιγμή,
εύχομαι να μπορούσα να γίνω ροκ,
σαν τον τύπο με την κιθάρα.
Για να δούμε. Λοιπόν, κύριε.
Σελίν, το πρώτο πράγμα είναι...
Δεν ήξερα ότι υπήρχαν ερωτήσεις.
Το πρώτο σετ ερωτήσεων που θα κάνουμε
είναι για ένα ντοκιμαντέρ του Τζον Φάρναμ.
- Ναι. - Εντάξει;
Δεν χρειάζεται να διαβάσουμε την ερώτηση,
αλλά αν σε βοηθάει, θα το κάνουμε.
Και θα απαντήσεις σαν να σου παίρνει συνέντευξη
- ο παρουσιαστής της εκπομπής. - Ναι.
Γιατί είναι στην Αυστραλία.
Γιατί όταν το διαβάζω αυτό "Πώς έμαθες για τον Τζον πρώτη φορά;"
Η δική μου απάντηση εδώ λέει
"Τον ανακάλυψα πρώτη..."
Αρχικά, μακάρι να είχα ανακαλύψει εγώ τον Τζον Φάρναμ. Δεν ισχύει, όμως.
Δεν ανακάλυψα εγώ τον Τζον Φάρναμ.
Αλλά ξέρετε κάτι; Τον έχω ακούσει.
Και τρελάθηκα, γιατί τα ντεσιμπέλ του έσπασαν το ραδιόφωνό μας.
Αν θες, μπορούμε να το αλλάξουμε.
"Τον άκουσα πρώτη φορά πριν από 25..."
- Ναι. - Θες να το αλλάξουμε;
Αν αντί για 25 χρόνια, λέγαμε πριν από δύο χρόνια,
θα ένιωθα πολύ καλύτερα.
- Ποιος θα μου πει πότε αρχίζουμε; - Κάνεις αντίστροφη μέτρηση, Τζον;
Σελίν, όποτε θέλεις ξεκινάς.
Σ' ευχαριστώ. Σε τρία.
Τον Τζον τον άκουσα πρώτη φορά πριν από 25 χρόνια με το τραγούδι
You're the Voice.
Ήταν πολύ δυνατό.
Η φωνή του ήταν απίστευτη, γεμάτη συναίσθημα.
Θα στείλουμε μήνυμα για τα γενέθλια της μητέρας του Πολ;
- Αυτό είναι το επόμενο που έχεις; - Εκατό ετών;
Ναι.
- Απίστευτο, έτσι; - Ναι.
Κι εγώ θέλω να γίνω 100 ετών.
Μη βιάζεσαι.
Περνούν πιο γρήγορα έτσι;
Λήψη πρώτη για Ντόροθι.
Γεια σου, Ντόροθι.
Είμαι η Σελίν.
Και είναι χαρά μου να συμμετέχω μαζί με τον Πολ και την οικογένειά σου
στις ευχές για τα 100ά γενέθλιά σου.
Σπουδαίο γεγονός.
Εύχομαι να είσαι γερή κι ευτυχισμένη, Ντόροθι.
Να προσέχεις.
Δεν σε ξέρω, μα σ' αγαπώ.
Γεια σου.
Τι ωραίο μήνυμα.
- Ξέρω ότι είναι περιττό για την κάμερα. - Όχι.
- Αλλά με κάνει να χαμογελώ. - Ναι.
Είμαι έτοιμη. Πάμε.
Ναι. Τέλεια.
- Σ' αρέσει που είναι λίγο... - Ναι.
- Εντάξει. Αλλιώς, έχω κι άλλο... - Όχι, αυτό...
- Μα είναι λίγο... - Ναι.
Είσαι η φωνή, κατάλαβέ το
Πες το δυνατά, ξεκαθάρισέ το
Τελικά, γύρω στο 2018,
ετοιμάζαμε τη λίστα τραγουδιών μας για την περιοδεία σε Ασία-Αυστραλία,
και ήθελα να συμπεριλάβω το You're the Voice πάρα πολύ.
"Πού μπορώ να το τραγουδήσω; Πότε μπορώ να το τραγουδήσω;
"Αν θέλετε να έρθω στην Αυστραλία, θα με ακούσετε να λέω αυτό το τραγούδι".
Αλλά δεν φαντάστηκα ποτέ ότι θα το τραγουδούσα μαζί του.
Είσαι η φωνή, κατάλαβέ το!
Κυρίες και κύριοι, ο ένας και μοναδικός, ο δικός σας Τζον Φάρναμ!
"Ο δικός σας Τζον Φάρναμ".
Όταν έρχεσαι σ' εμένα
Όταν ψάχνεις εμένα
Βγάζω φτερά για να πετώ ψηλά
Όταν μπαίνεις στο στούντιο και κάνεις ηχογράφηση,
ακούγεται υπέροχο.
Αλλά όταν ανεβαίνεις στη σκηνή, θα είναι ακόμα καλύτερο.
Δεν υπάρχει λάθος στη σκηνή γιατί υπάρχει ανθρωπιά,
δέσιμο, συναισθήματα.
Κι αν ξεχάσεις τους στίχους,
και πανικοβληθείς στιγμιαία,
ξαφνικά, αρχίζει ο κόσμος να τραγουδάει.
Νομίζω ότι έχω μια φοβερή ιδέα. Θέλω όλοι εσείς εδώ απόψε
να τραγουδήσετε την τελευταία φράση αυτού του τραγουδιού μαζί μου.
Εντάξει; Μαέστρο.
Είμαι όλα αυτά που είμαι
Σκίζουμε!
Την αγάπη μου. Γεια σας.
Πέθανες.
Νέλσον, βλέπεις πώς έχει η μαμά το χέρι της πίσω;
- Όχι. - Έτσι πρέπει να το κάνεις.
Αυτό είναι όλο.
Καίνε τα πόδια μου.
Πάμε, πάμε!
Έτσι μπράβο!
Έντι!
- Πάμε, Έντι! - Απογοητεύτηκα.
Πρόσεχε τον κο Μπάρινγκτον, Έντι!
- Κύριε Μπάρινγκτον, προσέχετε τον Έντι. - Μάλιστα.
Τι λέμε, Νέλσον;
Έντι, τι θέλεις να πιεις;
Μ' εσένα εδώ
Τι να φοβηθώ;
Την καρδιά μου πια μονάχα ακολουθώ
CARPOOL KARAOKE ON THE LATE, LATE SHOW ΜΕ ΤΟΝ ΤΖΕΪΜΣ ΚΟΡΝΤΕΝ - 2018
Θα μείνουμε πια
Μαζί παντοτινά
Είσαι ασφαλής στη δική μου καρδιά
Και η καρδιά μου
Θα συνεχίσει να προχωρά
Κυρίες και κύριοι, η Σελίν Ντιόν!
Έχω να τραγουδήσω δύο χρόνια.
Δεν είμαι σίγουρη αν θα καταφέρω να τραγουδήσω.
Αλλά δεν θα ζω μες στην αμφιβολία.
Ωραία.
Συναισθηματικά είναι πολύ δύσκολο.
Μέσα στα επόμενα λεπτά, θα βρω το σθένος,
κι αν σπάσει η φωνή μου και δεν δουλέψει, δεν μπορώ να κάνω κάτι.
Κι αν δουλέψει, τότε...
θα χαρώ πολύ. Θα είμαι...
Όλοι θα χαρούν, αλλά...
Αν μου επιτρέπετε, θ' ακουστεί εγωιστικό, αλλά έχει να κάνει μ' εμένα.
Θα είμαι πολύ χαρούμενη.
Γιατί θα είναι ένα βήμα.
Θα είναι... Θα έχω κάνει ένα βήμα.
Πλημμύρα
Εντάξει.
Πλημμύρα τα δάκρυα που σκορπάς
Κάθε βράδυ φαίνεται να μην έχουν τέλος
Μα έτσι είν' η ζωή
Το ύστατο αντίο, στιγμή σκληρή
Αφήνει πίσω την ψυχή αδειανή
Άλλη μία φορά, παρακαλώ.
Το δυναμώνεις λίγο, παρακαλώ;
Δυνάμωσα και τη φωνή σου λίγο.
Συγγνώμη. Χρειάζεται λίγος χρόνος για προσαρμογή, και μετά...
- Κανένα πρόβλημα. - Συγγνώμη.
Πλημμύρα τα δάκρυα που σκορπάς
Κάθε βράδυ φαίνεται να μην έχουν τέλος
Μα έτσι είν' η ζωή
Το ύστατο αντίο, στιγμή σκληρή
Αφήνει πίσω την ψυχή αδειανή
Ίσως νιώθεις τον κόσμο σου να χάνεται Μα δεν είναι έτσι
Ίσως θες να τα παρατήσεις Μα δεν θα το κάνεις
Δεν χρειάζεται βουνά να κινείς
Απλώς προχώρα όσο μπορείς
Εντάξει, αφαίρεσέ το.
Θα γυρίσω στην πρώτη φωνή, γιατί δεν θα βγει διαφορετικά.
- Τα πας περίφημα, Σελίν. - Ναι.
Είχαμε χρόνια να το ακούσουμε αυτό.
Είναι υπέροχο για εμάς.
Έδωσαν πολλά λεφτά σ' όλο τον κόσμο για να έρθουν να μας δουν.
Νιώθω ότι...
είναι...
μια μηλιά. Εγώ, δηλαδή, είμαι μια μηλιά.
Κι ο κόσμος περιμένει στη σειρά για να του δώσω μήλα.
Τα καλύτερα. Τα γυαλίζω κιόλας.
Κι όλοι φεύγουν με καλάθια γεμάτα μήλα.
Και τα κλαδιά μου αρχίζουν να τσακίζουν καμιά φορά.
Να στραβώνουν.
Κι αυτά τα κλαδιά αρχίζουν να παράγουν λιγότερα μήλα.
Αλλά οι άνθρωποι στη σειρά είναι ίδιοι.
Δεν θέλω να περιμένουν αν δεν έχω να τους δώσω μήλα.
Μπορώ να το ξανακάνω, παρακαλώ;
Συγγνώμη.
Πλημμύρα τα δάκρυα που σκορπάς...
Άλλη μία φορά.
Θέλω να τραγουδώ με χαρά. Θέλω να τραγουδώ χωρίς να σκέφτομαι.
Θέλω να τραγουδώ χωρίς...
εμπόδια στον δρόμο μου, καταλάβατε;
Ευχαριστώ.
Θα σ' ακολουθήσουμε.
Σ' ακολουθούμε
Ίσως να μπορώ να τραγουδήσω διαφορετικό ρεπερτόριο.
Αλλά μετά θα πρέπει να επιλέξουν...
αν θα τους αρέσω ακόμα ή όχι.
Μεγαλώνουν οι σκιές
Ξανά και ξανά
Ήρθε το αύριο κιόλας
Κι η ζωή μάς κρατάει ακόμα χωριστά
Κι απ' τον εαυτό μας μακριά
Είθε ο Θεός να μας προσέχει
Ξανά και ξανά
Θα 'μαστε σύντομα μαζί πια
Φίλοι μου κι αδέρφια μου
Τι θα 'μασταν χώρια πια...
Από χθες είναι αυτό;
Αυτό θα είναι από χθες.
Κάθισε, θα κρατήσουμε κάποιες σημειώσεις.
Πλημμύρα...
Είναι αρκετά δυνατό;
Πλημμύρα τα δάκρυα που σκορπάς
Κάθε βράδυ φαίνεται να μην έχουν τέλος
Μα έτσι είν' η ζωή
Το ύστατο αντίο, σκληρή στιγμή
Αφήνει πίσω αδειανή την ψυχή
Δεν μ' αρέσει.
Ίσως νιώθεις τον κόσμο σου να χάνεται Μα δεν είναι έτσι
Ίσως θες να τα παρατήσεις Μα δεν θα το κάνεις
Δεν θα το κάνεις...
Δεν χρειάζεται βουνά να κινείς
Απλώς προχώρα όσο μπορείς
Κάθε κίνηση είναι συναίσθημα καινούριο
Απάντηση δεν χρειάζεται να βρεις
Μοναχά να προσπαθείς
Τον ήλιο ξανά θα δεις
Εντάξει.
Μπορώ να δοκιμάσω πάλι;
- Φυσικά. - Πάμε.
Καλωδιώνομαι.
Καλωδιώνομαι...
Πλημμύρα τα δάκρυα που σκορπάς
Κάθε βράδυ φαίνεται να μην έχουν τέλος
Πάμε πάλι. Με τον ίδιο τρόπο.
Πλημμύρα...
Προσπαθώ να το κάνω πιο δυνατό και δεν μπορώ.
Προσπαθώ να το βγάλω πιο δυνατά.
Πλημμύρα
- Προσπαθώ να... - Ναι.
Και δεν μπορώ, οπότε...
Δεν χρειάζεται βουνά να κινείς
Απλώς προχώρα όσο μπορείς
Κάθε κίνηση είναι συναίσθημα καινούριο
Απάντηση δεν χρειάζεται να βρεις
Μοναχά να προσπαθείς
Τον ήλιο ξανά θα δεις
Απ' τη θύελλα θα απομακρυνθείς
Το τέλος δεν είναι αυτό
Και θ' αγαπήσεις
Ξανά
- Ωραίο. - Υπέροχο.
Είναι.
Ευχαριστούμε, Σελίν.
Απάντηση δεν χρειάζεται να βρεις
Μοναχά να προσπαθείς
Τον ήλιο ξανά θα δεις
Απ' τη θύελλα θα απομακρυνθείς
Το τέλος δεν είναι αυτό
Και θ' αγαπήσεις ξανά
Θερινή βροχή, καθημερινή
Φεύγει η θλίψη, κλείνει η πληγή
Συγγνώμη που άργησα.
Κανένα πρόβλημα.
Θα πάμε εκεί μέσα;
Ξάπλωσε ανάσκελα.
Σπασμός;
Απλώς...
- Σπασμός; - Ναι.
Δεν θα 'πρεπε. Φέρε το πόδι σου.
Χαλάρωσε.
Δεν είχες σπασμούς χθες.
Χαλάρωσε το πόδι σου.
Και τους αστραγάλους.
Είναι ο πρώτος σπασμός σήμερα; Ή είχες κι άλλους;
- Όχι. Ο πρώτος. - Το ίδιο τώρα;
Ναι.
Μέρος της ασθένειας είναι, μόλις γίνει μια σύσπαση,
η ένδειξη για να αντιδράσεις, καμιά φορά,
δεν γίνεται αντιληπτή, γι' αυτό καταλήγεις να μένεις στη θέση σύσπασης.
Γι' αυτό, χαλάρωσε.
Αυτό μας δείχνει ότι το σώμα της,
το μυαλό της είναι σε υπερδιέγερση,
και κάτι συμβαίνει
γιατί έχει συνέχεια σπασμούς. Αυτό μπορεί να οδηγήσει σε κρίση.
Αυτό που θέλω είναι να σου δώσω λίγο ηρεμιστικό. Ναι.
Την έχει πιάσει κρίση.
Σελίν, θα σε γυρίσω στο πλάι, εντάξει;
Θα σε κατεβάσω πιο κάτω. Θα πάρω αυτό.
Σήκωσε το κεφάλι σου, αν μπορείς. Σήκωσέ το.
Εντάξει, θα σε σηκώσω. Έτοιμη;
Ένα, δύο, τρία.
Μπράιαν, σε χρειάζομαι. Είναι σε κρίση.
Συγγνώμη, Τέριλ, μιλούσα στο τηλέφωνο.
Τι χρειάζεσαι;
- Τι χρειαζόμαστε; - Δώσε μου τα φάρμακα, σε παρακαλώ.
Θα σου... Ωραία. Άσ' το εκεί αυτό.
- Πιάσε την πετσέτα. - Ναι.
- Να στηρίξουμε το κεφάλι της. - Εντάξει.
Αν γίνεται, βάλ' το εδώ.
Εδώ. Έτσι.
Έτσι μπράβο. Ωραία.
- Θα σηκώσω το σώμα της. - Ναι.
- Πιάσε το χέρι της. - Ποιο; Αυτό που είναι από κάτω;
Αυτό. Έτοιμος;
Να τη σηκώσω; Ναι. Έτοιμος; Ένα, δύο, τρία.
- Μπορεί να έχει σπασμό. - Ναι.
Πρέπει να πάω το χέρι της πίσω. Μην τραυματίσει τον καρπό. Το έπιασες;
- Ναι. - Έτσι μπράβο, αφεντικό.
- Ωραία. - Έτσι μπράβο.
Σελίν, είσαι εντάξει. Μην ανησυχείς.
Πέφτουν οι παλμοί της. Έχει 83 τώρα.
Ωραία.
Γεια σου, αφεντικό.
Σελίν;
Βάλε τα δάχτυλά σου στο χέρι της.
Σφίξε το χέρι του Μπράιαν, αν μπορείς.
Ωραία. Μπράβο, αφεντικό.
Ωραία. Δεν έχασε τις αισθήσεις της.
Θα μου το σφίξεις άλλη μία φορά, αφεντικό;
Ευχαριστώ.
- Ωραία. - Εδώ είμαστε, αφεντικό. Όλα καλά.
Το πόδι της έκανε σπασμούς πριν και σκέφτηκα
"Παίρνει πιο πολύ ώρα", αλλά μετά το ξανάκανε.
Έγινε πάλι το ίδιο.
Θα σου πάρουμε την πίεση, αφεντικό.
Είμαι εδώ, μαζί σου, αφεντικό. Εδώ είμαι.
Θα περιμένουμε λίγα λεπτά ακόμα. Εντάξει;
Αν δεν αλλάξει κάτι, θα σου δώσουμε το ρινικό σπρέι.
Εντάξει;
Σελίν, προσπάθησε να χαλαρώσεις.
Μην ανησυχείς, Σελίν. Όλα καλά.
Όλη η ομάδα σου είναι εδώ, Σελίν.
Είμαστε όλοι μαζί σου.
Όλα θα πάνε καλά.
Μην ανησυχείς, αφεντικό. Όλα καλά. Εντάξει;
96, 109. 96, 109.
- Μπορεί να περιμένει; - Δεν ξέρω.
Πονάς; Σφίξε το χέρι μου, αν πονάς.
Σφίξε το χέρι μου, αν πονάς. Εντάξει.
Εντάξει. Το 'χουμε ακόμα.
Τώρα αναπνέει αφύσικα.
Είναι ακόμα στους 91, 118.
Εντάξει. Δίνω ρινικό σπρέι στις 7:28.
...120, 121...
Το αφαιρώ. Έτοιμο.
95, 118.
Εντάξει, αφεντικό. Εμείς είμαστε εδώ.
- Μην ανησυχείς. - Όλα καλά, Σελίν.
- Μην ανησυχείς, αφεντικό. - Μην ανησυχείς.
Εμείς είμαστε εδώ.
Ωραία. Δεν θα σ' αφήσουμε, Σελίν. Όλα θα πάνε καλά.
Προσπάθησε να αναπνέεις πιο αργά.
Συγκεντρώσου σ' αυτό τώρα. Εντάξει.
Ωραία. Τα χέρια αρχίζουν να χαλαρώνουν.
Εντάξει, Σελίν, θα πάρουμε άλλη μια δόση απ' το σπρέι, εντάξει;
Εντάξει; Είσαι μαζί μας;
Έτοιμη;
Ένα, δύο, τρία. Το αφαιρώ αργά.
Έγινε και η δεύτερη δόση. 7:40.
Σελίν, σφίξε το χέρι μου.
Σφίξε τα δάχτυλά μου.
Ωραία, εξαιρετικά.
Ωραία.
Έχουμε δέκα λεπτά.
Δέκα λεπτά, για ν' ανταποκριθεί.
Τι είπε;
Ναι, δώσαμε και το δεύτερο.
Ναι. Τώρα το δώσαμε, στις 7:40.
Νομίζω ότι συνέρχεται.
Αν επιστρέψει ο σπασμός, θα καλέσουμε ασθενοφόρο.
Μπράβο, Σελίν.
Καλώς όρισες κοντά μας πάλι. Όλα καλά.
Όλα είναι εντάξει.
Μην ανησυχείς. Είσαι καλά.
Θες να βγάλουμε έξω τις κάμερες τώρα;
Ή είσαι εντάξει;
Εντάξει είμαι.
Είσαι εντάξει; Ωραία.
Κάθε φορά που συμβαίνει κάτι τέτοιο,
σου προκαλεί μεγάλη ντροπή και...
πολύ...
δεν ξέρω πώς να το εκφράσω, είναι απλώς...
Δεν είναι ωραίο να μην μπορείς να ελέγξεις το σώμα σου.
Το νευρικό σου σύστημα τώρα έχει καταπονηθεί φοβερά με όλα αυτά
και το σώμα σου ζορίστηκε πολύ.
- Θα σ' αφήσουμε να ξεκουραστείς. - Μήπως έγινε
επειδή το διασκέδαζα νωρίτερα;
- Ήσουν σε υπερδιέγερση. - Όχι.
- Ναι. Αυτές οι κρίσεις συμβαίνουν... - Τι θα κάνω;
- Απλώς πρέπει να βρούμε τον τρόπο... - Τι;
Θα φτάσουμε και σ' αυτό. Να το κάνεις και...
- Θα ξανάρθουμε αύριο; - Όχι.
Γιατί; Τι θα γίνει;
Αν δεν μπορεί να με διεγείρει αυτό που αγαπώ...
- Το ξέρω. - ...μετά θα βγαίνω στη σκηνή
και θα μου βάζετε παλμικό οξύμετρο και θα με γυρνάτε ανάσκελα;
Είναι τρομακτικό, το ξέρω.
Είναι δύσκολο. Το ταξίδι σου δεν...
Δεν είναι το τέλος του ταξιδιού σου αυτό. Το ξέρουμε.
Αλλά δεν είναι όλα ρόδινα στην πορεία.
- Εντάξει; - Ναι.
Θέλεις άλλο ένα τραγούδι;
- Για το κλείσιμο; - Ναι.
Το τραγούδι για το κλείσιμο;
Ναι, το 'χω.
Εντάξει, το τραγούδι για το κλείσιμο.
Το τελευταίο της βραδιάς.
Μόνο επειδή...
είσαι εσύ.
Κλείνω την πόρτα
Μια ζωή, υπομονή, δεν αντέχω πια
Πατάω κάτω γερά
Ήρθε η ώρα, πιο δυνατή από κάθε φορά
Λυπάμαι αν γίνομαι βάρος εγώ
Μα είμαι βέβαιη γι' αυτό
Και πρέπει να το μοιραστώ
Πρέπει να είμαι εγώ, μονάχα εγώ
Αυτή που μέσα μου ξέρω πως κουβαλώ
Ανασαίνω πια, κοροϊδία καμιά
Δείτε με, πετώ ψηλά!
Ήταν πάντα εδώ Μου πήρε λίγο για να το βρω
Θα ήμουν μια άλλη Αν το έκρυβα αυτό
Ποια είμαι εγώ
Πρέπει να είμαι εγώ, μονάχα εγώ
Αυτή που μέσα μου ξέρω πως κουβαλώ
Ανάσα βαθιά, κοροϊδία καμιά
Δείτε με, πετώ ψηλά!
Ήταν πάντα εδώ Μου πήρε λίγο για να το βρω
Θα ήμουν μια άλλη Αν το έκρυβα αυτό
Ποια είμαι εγώ
Ήταν πάντα εδώ Μου πήρε λίγο για να το βρω
Ποια είμαι εγώ
Τι τραγούδι!
- Τι τραγούδι! - Φοβερό συναίσθημα.
Να πάρει η ευχή.
Ακόμα βλέπω τον εαυτό μου να χορεύει και να τραγουδάει.
Και πάντα βρίσκω ένα σχέδιο Β και Γ.
Έτσι είμαι εγώ.
Αν δεν μπορώ να τρέξω...
θα περπατήσω.
Αν δεν μπορώ να περπατήσω, θα συρθώ.
Αλλά δεν θα σταματήσω.
Δεν θα σταματήσω.
Μα έτσι είν' η ζωή
Το ύστατο αντίο
Στιγμή σκληρή Αφήνει πίσω την ψυχή αδειανή
Αδειανή
Ίσως νιώθεις τον κόσμο σου να χάνεται Μα δεν είναι έτσι
Ίσως θες να τα παρατήσεις Μα δεν θα το κάνεις
Δεν χρειάζεται βουνά να κινείς
Απλώς προχώρα όσο μπορείς
Το πουλί που ήλπιζες να πιάσεις
Άνοιξε φτερά και πέταξε μακριά
Ο έρωτας απέχει, μα όποιος περιμένει
Αναπάντεχα μπροστά του θα τον βρει
Γύρω σου στροβιλίζεται Γοργά και πεταρίζει
Έρχεται και χάνεται
Μα έπειτα επιστρέφει
Νομίζεις ότι το 'πιασες Μα εκείνο πάλι ξεφεύγει
Εκεί που λες πως γλίτωσες Σ' αρπάζει, σε σαλεύει
Ο έρωτας
Ο έρωτας γεννήθηκε τσιγγάνας στερνοπαίδι
Νόμος κανένας πια αυτό δεν τιθασεύει
Αν δεν μ' αγαπάς εσύ, εγώ θα σε λατρεύω
Κι αν σε λατρεύω, πρόσεξε καλά
Αν δεν μ' αγαπάς εσύ, εγώ θα σε λατρεύω
Αν δεν μ' αγαπάς εσύ
Εγώ θα σε λατρεύω
Μα αν σε λατρεύω εγώ
Αν σε λατρεύω εγώ
Πρόσεξε καλά
ΣΤΗ ΜΝΗΜΗ ΤΟΥ ΜΠΕΑΡ
Υποτιτλισμός: Ντέση Βερβενιώτου
Επιμέλεια Γρηγόρης Αντωνίου